**Önkormányzati Hírlevél**

6088 Apostag, Kossuth L. u. 1. Tel./fax.: 06-78/528-041 e-mail:apostag.onkorm@tanet.hu

6088 Apostag, Széchenyi u. 1. Tel.: 06-78/850-450 e-mail: kultúra@apostag.hu

2.oldal 2015. június

**Falugyűlés, Közmeghallgatás – 2015.május 18.**

Apostag Község Önkormányzata 2015. május 18-án tartotta meg 2014. évi beszámolóját és a 2015. évi tervek ismertetését a közmeghallgatással egybekötött Falugyűlésen. A bő kétórás találkozáson közel 60 apostagi lakos volt jelen.

Zakar Zoltán polgármester úr a 2014.évről elmondta, hogy a korábbi évek önkormányzati átalakításának zöme lezajlott, így az mostanra letisztult rendszerben működhet.

A feladatokat 3 intézményben látják el: az Önkormányzatnál, az Apostagi Közös Önkormányzati Hivatalnál, valamint a Pöttömkert Óvodánál.

Tájékoztatta a jelenlévőket, hogy a stabil működés és viszonylag magas fejlesztési forrás (68 mFt) annak volt köszönhető, hogy részint a 2013. évi finanszírozási változásokat az önkormányzat megfelelő óvatossággal kezelte, részint pedig sikeresen vitték végig a megnyert pályázatokat.

2014-ben befejeződött Óvoda fejlesztési pályázat, mely egy Eu-s (TÁMOP) támogatáson keresztül valósult meg, 100%-os támogatás mellett 9,2 mFt értékben. A programban többek között a gyermekek két új játszóházzal gazdagodtak és több hangulatos és színvonalas családi napon vehettek részt szüleikkel.

2014-ben ért célegyenesbe az Apostagi Zarándokszállás fejlesztési projekt, mely 2015 tavaszán sikeresen átesett a bonyolult pályázati ellenőrzésen. Ezzel a szintén 100%-os, 26,5 mFt-os Eu-s támogatásból megvalósult fejlesztéssel településünk részévé vált a Magyar Zarándokútnak, felkerülve ezzel egyfajta turisztikai térképre és gazdagodott egy 30 főt befogadni képes szálláshellyel.

2014-ben, nettó 100%-os Eu-s támogatásból új helyre költözött a Könyvtár. A közel 20 MFt-os beruházással a kornak megfelelő, minden társadalmi réteg számára használható közösségi tér létesült Apostagon.

Szeptemberben került átadásra a „névadóink” tiszteletére és Isten dicsőségére épített Apostoli szoborpark. A szoborparkra a Nemzeti Kulturális Alaptól nyert 5 mFt-ot az Önkormányzat. A művész és projektvezető állhatatos munkájának és több támogatónak köszönhetően valósulhatott meg a fejlesztés. A park környezetét ebben évben kívánja rendezni az önkormányzat.

A pályázati támogatásokon túl jelentős saját forrást (23,5 mFt) is használt fejlesztésre az Önkormányzat. Így vette kezdetét a Temető utca felújítása 17,3 mFt értékben. Közel 2 mFt volt a Hunyadi u. 23. szám alatti óvoda épület nyílászáróinak cseréje. Ezen túl több millió forint került kifizetésre kátyúzásra, árokrendezésre és járdaépítésre. Ebben az évben kapott új arculatot az Artézi-kút és annak parkja is.

45 fővel működött a közmunkaprogram, melyben 7,5 ha-on több, mint 4,5 mFt-os árbevételt ért el, az Önkormányzat. A tésztagyártás eredményeképpen sok-sok idősnek tudott apró ajándékkal kedveskedni az Önkormányzat.

A program keretében legyártott térkövet a közterület szépítésére fordította a település. A közút karbantartási program keretén belül az utcákat és a közterületeket tartották tisztán a közmunkások.

„2015-ről általánosságban elmondható, hogy a bevételeink jelentős részét kitevő állami finanszírozás tovább stabilizálódott, ami azt jelenti, hogy az önkormányzat kötelező feladataihoz vélhetően egyre kevesebb saját forrást kell hozzárendelni. A 2015-ös év legfőbb változása a szociális feladatok finanszírozásában történik. A Költségvetési törvény pontos keretet határoz meg a feladatellátásra vonatkozóan. Ehhez kellett önkormányzatunknak megalkotni március 1-ig a szociális rendeletét. Az új rendelet a régi elemeket újfajta szemléletben tartalmazza. Kibővíti a jogosultsági kört, ezáltal több rászorulón tud segíteni az önkormányzat.

**Önkormányzati Hírlevél**

6088 Apostag, Kossuth L. u. 1. Tel./fax.: 06-78/528-041 e-mail:apostag.onkorm@tanet.hu

6088 Apostag, Széchenyi u. 1. Tel.: 06-78/850-450 e-mail: kultúra@apostag.hu

3.oldal 2015. június

Az éves költségvetésben a tavalyihoz képest kisebb összeggel szerepel a fejlesztés, köszönhető ez elsősorban a jelentősen lecsökkenő iparűzési adóbevételnek. Azért terveink így is vannak és bizonyos feladatokat így is elvégzünk.

* Ezek közé tartozik a Zsinagóga tetőszerkezetének a felújítása 1,7 mFt-os összegben, melyre a NKA-tól nyertünk támogatást.
* A Képviselő-testület legfőbb feladatának tűzte ki a közterület rehabilitációját. Az utak, járdák, csapadékvíz-elvezetők rendezését. Ennek fényében kezdett bele május hónapban az Ady E., Bajcsy-Zs., Kürt és Gyóni G. utca felújításába, valamint a Hunyadi u. járdarendezésébe. Az év folyamán még további útfelújítást tervezünk. Elsősorban a már tavaly megkezdett Temető u. folytatását. Nem szeretnénk megfeledkezni a külterületi útjainkról sem, 400 eFt-os keretet terveztünk erre a feladatra.
* A kialakult munkacsoportok ajánlásainak köszönhetően 1 mFt-ot világításkorszerűsítésre, 250 eFt-ot az Orvosi Rendelő bejárati ajtajára, 1-1 mFt-ot a Művelődési Ház padlózatának cseréjére és az Iskola „B” épület mosdójának felújítására szeretnénk fordítani.
* Ezen túl elsődlegességet élvez az Óvoda felújítása, melyet 100%-os Eu-s pályázatból kívánunk felújítani. A pályázatot vélhetően az év második felében nyújtjuk be. A felújítás az épületek összeépítését, energetikai korszerűsítését, korszerű óvoda kialakítását célozza meg.
* Felkészülve várjuk az „Adósság konszolidációban nem résztvevő települések támogatását”. Első körben nagyságrendileg 40-45 mFt-ot. Ezt az összeget a Petőfi S. u. teljes felújítására fordítanánk.
* Önkormányzatunk Képviselő-testülete az áprilisi ülésén döntött úgy, hogy támogatja és anyagilag is segíti a helyi Sportegyesület kisbusz vásárlását. A 9 személyes busz vételárát 100%-ban támogatja a Mezőgazdasági és Vidékfejlesztési Hivatal. Egyéb járulékos költségeket (pályázatírói díj, biztosítás díja, stb…) támogatjuk 500 eFt erejéig, melyet csak nyertes pályázat esetén kell megfizetni. A sikeres pályázat esetén megállapodás alapján az Önkormányzat Intézményei, Egyházak és egyéb civil szervezetek ingyen használhatják a buszt.
* A közmunka programban, 3 projektben (mezőgazdasági, térkő gyártás és közútkarbantartás) 37 fő foglalkoztatása zajlik. Ezen kívül 2-2 fő dolgozik a „hosszú távú” és a „kulturális” közfoglalkoztatásban. A foglalkoztatás rendszere és lényege a tavalyi évhez képest nem változott.”

A tájékoztatót követően a megalakult munkacsoportok vezetői ismertették eddigi tevékenységüket. Ezt követően lakossági kérdésekre került sor. A meghívott vendégek között jelen volt Izsák Endre, a Dunanett Kft. környezetvédelmi referense. A hozzá intézett kérdések és válaszok alapján a Képviselő-testület úgy döntött, hogy a soron következő ülésére meghívja a Hulladék Közszolgáltató képviselőjét a hulladékgazdálkodást érintő ügyek tisztázására.

Zakar Zoltán - polgármester

**Önkormányzati Hírlevél**

6088 Apostag, Kossuth L. u. 1. Tel./fax.: 06-78/528-041 e-mail:apostag.onkorm@tanet.hu

6088 Apostag, Széchenyi u. 1. Tel.: 06-78/850-450 e-mail: kultúra@apostag.hu

4.oldal 2015. június

**DUNANETT NONPROFIT Kft.**  
Dunaújvárosi Regionális Köztisztasági és Hulladékkezelő

Szolgáltató Nonprofit Kft**.**

**Cím:** 2400 Dunaújváros, Budai Nagy Antal u. 2.

**Postacím:** 2400 Dunaújváros, Pf. 308.

**Telefon:** +36-25-436-535, +36-25-436-877

**E-mail:** [dunanett@dunanett.hu](mailto:dunanett@dunanett.hu)

**Vidékháló**

##### **Központi ügyfélszolgálat**

**Cím:** 6000 Kecskemét, Rákóczi út 22.

**Telefon:** 1276 (kék szám)

**E-mail:** info@videkhalo.hu

**Web**: www.videkhalo.hu

**DUNAVECSE**

**Cím:** 6087 Dunavecse, Fő u. 105/B

**Telefon:** +36-78-438-274

### GDF SUEZ Energia Magyarország Zrt.

#### Telefonos Ügyfélszolgálat

**Cím:** 6701 Szeged Pf. 2320  
**Telefon:** +36-40-824-825 munkanapokon 7:00 - 19:00 óra között  
**Külföldről hívható telefonszám:** +36-62-569-300  
**E-mail:** [ugyfel@gdfsuez.hu](mailto:ugyfel@gdfsuez.hu)

**Kunszentmiklós**

**Cím:** 6090 Kunszentmiklós, Kálvin tér 12.

**Ügyfélfogadás:** csütörtök 14-18h, péntek 8-12h

#### Gázszivárgás, üzemzavar bejelentése: Bács-Kiskun megyében: +36-80-820-141 (Ingyenesen hívható.)

**EDF DÉMÁSZ Zrt.**

**Székhely:** 6720 Szeged, Klauzál tér 9.

**Levelezési cím:** 6701 Szeged, Pf.: 199

**Telefonos ügyfélszolgálat:** +36-40-82-22-82

**Külföldről:** +36-62-565-600

### Mérőállás bejelentés

**Interneten:** [www.edfdemasz.hu/meroallas](https://www.edfdemasz.hu/meroallas)

**Vezetékes telefonról:** +36-80-82-81-80 (Ingyenesen hívható),

**Mobilról:** +36-40-82-81-80 (Kék szám díjazása szerint hívható.)

**BÁCSVÍZ**

**Ügyfélszolgálat Telefonszáma:** +36-40-40-30-20

**Hibabejelentés:** +36-80-200-423

**Központi Ügyfélszolgálati Iroda**

**Cím:** 6000 Kecskemét, Izsáki út 13.

**Telefon:** +36-76-511-511; +36-40-40-30-20 (Kék szám díjazása szerint hívható.)

**E-mail:** [ugyfelszolgalat@bacsviz.hu](mailto:ugyfelszolgalat@bacsviz.hu)

**Önkormányzati Hírlevél**

6088 Apostag, Kossuth L. u. 1. Tel./fax.: 06-78/528-041 e-mail:apostag.onkorm@tanet.hu

6088 Apostag, Széchenyi u. 1. Tel.: 06-78/850-450 e-mail: kultúra@apostag.hu

1.oldal 2015. június

Ránk köszöntött a nyár, ahogy a 6. Hírlevelünk is.

**Néhány közérdekű információ:**

* június 13. 10 óra – Iskola belső udvara - Általános Iskolai Ballagás
* június 20. 9 óra - Apostag Község Sporttelepe - VIII. Focizni Jó!
* június 23. 9 óra - Apostagi Művelődési Ház – Véradás
* július 3. 12-17 óra - Ákos kert (Polgárőr garázs) - Elektromos hulladék leadás

**Tisztelt Lakosság!**

Elektromos hulladék gyűjtése **2015. július 3-án (péntek) 12:00-17:00-ig**

az óvoda udvara mellett (Polgárőrök garázsa).

**Elektromos hulladék:** mosógép, elektromos tűzhely, hűtőgép, hajszárító, konyhai robotgépek, bojler, porszívó, televízió, hősugárzó, fénymásoló, számítógép és alkatrészei, minden, ami elektromos árammal működik.

**Szétszedett hűtőgépet, televíziót nem visznek el!**

**Az elektromos hulladékért nem fizetnek!**

**Kedves Apostagiak!**

Minden pénteken 17 órakor az Apostagi Közösségi Házban gyermekek részére **„Tündértánc” foglalkozás** indult. A foglalkozás célja: a keleti tánc alapjainak elsajátítása, mozgáskoordináció- és testtudat fejlesztés, tartásjavítás.

Minden pénteken 18 órakor az Apostagi Közösségi Házban **Hastánc foglalkozás** indult mindazok számára, akik egy izgalmas, nőies és változatos mozgásformát keresnek.

**A tanfolyamok vezetője:** Balázsné Nárai Andrea

**Bővebb felvilágosítás:** +36-70-312-9103